b'\n_START_ARTICLE_\nDoajen\n_START_PARAGRAPH_\nDoajen je \xc4\x8dastni voditelj zbora diplomatov, ki so akreditirani v neki dr\xc5\xbeavi. Izraz doajen izvira iz francoske besede doyen = stare\xc5\xa1ina, to pa iz latinske besede decanus = stare\xc5\xa1ina, starosta._NEWLINE_V katoli\xc5\xa1kih dr\xc5\xbeavah je doajen praviloma apostolski nuncij. V drugih dr\xc5\xbeavah je doajen po navadi najstarej\xc5\xa1i diplomat oziroma diplomat z najdalj\xc5\xa1im sta\xc5\xbeem._NEWLINE_Doajen na \xc4\x8dastnih sprejemih pri predsedniku dr\xc5\xbeave govori v imenu celotnega diplomatskega zbora. Doajen tudi posreduje v primeru spora med \xc4\x8dlani diplomatskega zbora. Doajen v Sloveniji je Njegova ekscelenca, Nad\xc5\xa1kof msgr. Juliusz Janusz, apostolski nuncij v Republiki Sloveniji.'